paragraph_text: Na početku vladavine nekoliko godina vodio je rat protiv Mileta započet od strane njegovog oca. Međutim, poslije je bio prisiljen okrenuti se borbi protiv Medijaca i Babilonaca. Dana 28. svibnja 585. pr. Kr. za vrijeme bitke na rijeci Halis protiv medijskog kralja Kijaksara došlo je do pomrčine Sunca. Borbe su se prekinule i uspostavljen je mir, a rijeka Halis (Kizil) postala je trajna granica između dvije države.